joelniklaus/EU_Wikipedias huggingface dataset:
Invisible Heroes

Invisible Heroes on suomalais-chileläinen historiallinen draamasarja, joka sai ensiesityksensä huhtikuussa 2019. Tositapahtumiin perustuva sarja kertoo kahdesta suomalaisdiplomaatista, jotka pelastavat tuhansien ihmisten hengen Chilessä vuoden 1973 sotilasvallankaappauksen aikaan.

Invisible Heroes (suom. 'Näkymättömät sankarit') sai ensiesityksensä Suomessa 21. huhtikuuta 2019 alkaen Yle TV1:llä ja Yle Areenassa. Chilessä sarjaa esittää Chilevision TV. Sarjan ohjauksesta vastaavat Mika Kurvinen ja Alicia Scherson. Käsikirjoittajina toimivat Tarja Kylmä ja Manuela Infante. Sarja pohjautuu löyhästi Heikki Hiilamon kirjaan Kuoleman listat.

Juoni
Suomen ulkoministeriön virkamiehet Tapani Brotherus (Pelle Heikkilä) ja Ilkka Jaamala (Ilkka Villi) lähetetään vuonna 1973 Chileen solmimaan kauppasopimusta. Samaan aikaan Chilessä alkaa kuitenkin sotilasvallankaappaus. Brotherus ja Jaamala sekä Brotheruksen vaimo Lysa Brotherus (Sophia Heikkilä) taistelevat pelastaakseen sotilasjuntan vainoamia ihmisiä.

Näyttelijät

Tuotanto
Sarjaa kuvattiin Chilessä kesällä 2018.

Sarjassa puhutaan eniten suomea ja espanjaa, mutta myös ruotsia, saksaa ja englantia. Musiikissa keskeinen osa on sotilasvallankaappauksessa ammutun Víctor Jaran laululla ”Manifiesto”, jota kuullaan lopputekstien aikana Eva Louhivuoren esittämänä.

Vastaanotto
Invisible Heroes sai erittäin hyvän vastaanoton kriitikoilta. Helsingin Sanomien Veli-Pekka Leppäsen mielestä sarja on ”taitava ja ajankuvaltaan vankka draamasarja”. Hän kehuu myös Pelle Heikkilän ja Ilkka Villin roolisuorituksia.

Seura-lehdessä Pertti Avola kirjoittaa, että ”sarjassa yhdistyvät saumattomasti poliittinen draama ja jännitystarina”. Keskipohjanmaan Hannu Björkbackan mukaan Invisible Heroes ”onnistuu hienosti ilman yhteistuotannoille tyypillisiä kompromisseja” ja antaa sarjalle neljä tähteä viidestä. ”Santiago de Chilen kadut ja kujat ovat elähdyttävä kiihkeiden kohtaloiden näyttämö”, Björkbacka kuvailee.

Palkinnot
 Prix Europa

Lähteet

Aiheesta muualla
Sarja Yle Areenassa

Suomalaiset draamasarjat
Suomalaiset televisiosarjat
2010-luvun televisiosarjat
Tositapahtumiin perustuvat elokuvat
Ana María Romero de Campero

Ana María Romero de Campero (29. kesäkuuta 1941 – 26. lokakuuta 2010) oli bolivialainen toimittaja ja poliitikko, joka oli kuollessaan Bolivian senaatin eli Bolivian parlamentin ylähuoneen puheenjohtaja (2010). Hän työskenteli myös esimerkiksi Bolivian informaatioministerinä (1979) ja oli maansa ensimmäinen ihmisoikeusasiamies (Defensor del Pueblo; (1998–2003).

Lähteet

Vuonna 1940 syntyneet
Vuonna 2010 kuolleet
Bolivialaiset poliitikot
Parlamentaarikot
Puhemiehet
Töykänä

Töykänä on Kangasalan osa-alue entisen Sahalahden kunnan alueella.
Mikko Kinnunen

Mikko Pekka Johannes Kinnunen (s. 16. heinäkuuta 1967 Merijärvi) on suomalainen keskustaa edustava poliitikko, joka valittiin vuoden 2019 eduskuntavaaleissa kansanedustajaksi Oulun vaalipiiristä. Lisäksi hän on vuodesta 2017 lähtien ollut Reisjärven kunnanhallituksen ja -valtuuston jäsen. Kinnunen on työskennellyt Reisjärven kristillisen opiston rehtorina, erityisopettajana ja pastorina, ja hänellä on myös teologian maisterin koulutus.

Kinnunen on naimisissa ja hänellä on seitsemän lasta.

Lähteet

Aiheesta muualla 
 
Mikko Kinnusen kotisivut

Nykyiset kansanedustajat
Suomen Keskustan poliitikot
Reisjärven kunnanvaltuutetut
Oulun vaalipiiri
Suomen koulujen rehtorit
Suomalaiset teologit
Vuonna 1967 syntyneet
Elävät henkilöt
Ivonne Passada

Ivonne Passada (s. 4. huhtikuuta 1956 Montevideo) on uruguaylainen yliopisto-opettaja ja poliitikko, joka on toiminut maaliskuusta 2015 maansa ylähuoneessa senaattorina. Vuosina 2005–2015 hän oli kansanedustaja maansa alahuoneessa eli edustajainhuoneessa (Cámara de Representantes) ja 2010–2011 hän johti edustajainhuonetta puhemiehenä. Hän edustaa keskusta-vasemmistolaista Frente Amplio -puoluetta (suom. Laaja rintama).

Passada opiskeli aluksi lakitiedettä Uruguayn tasavallan yliopistossa (Universidad de la República), mutta päätyi opiskelemaan sosiologiaa saman yliopiston Sosiaalitieteiden instituuttiin ja opiskeli lisäksi teollisuuden työturvallisuutta käsitteleviä kursseja toisessa yliopistossa (Universidad del Trabajo del Uruguay, UTU). Vuosina 1984–2004 hän työskenteli UTU:n teollisuuden työturvallisuuden opettajana.

Lokakuun 2004 parlamenttivaaleissa Passada ylsi varaedustajaksi. Hänestä tuli alahuoneen jäsen maaliskuussa 2005, kun edustaja Eduardo Bonomi jonka varaedustaja Passada oli, nousi työ- ja sosiaaliasioiden ministeriön johtoon. Vuoden 2009 vaaleissa Passada oli edustamansa MPP-ryhmän edustajavaalilistan kärkiehdokas Montevideosta. Helmikuussa 2010 hänestä tuli edustajainhuoneen puhemies.

Lähteet

Vuonna 1956 syntyneet
Elävät henkilöt
Uruguaylaiset poliitikot
Parlamentaarikot
Puhemiehet
Miroslava Němcová

Miroslava Němcová (o.s. Daňková; 17. marraskuuta 1952 Nové Město na Moravě) on tšekkiläinen pienyrittäjä ja  poliitikko, joka toimi kotimaansa edustajainhuoneen puhemiehenä (2010–2013). Hän on Kansandemokraattisen puolueen  ((, lyh. ODS) poliitikko ja ollut maansa kansanedustaja edustajanhuoneessa vuodesta 1998.

Němcová opiskeli vuosina 1968–1972 toisen asteen maataloudellisessä ja teknisessä oppilaitoksessa Havlíčkův Brodissa. Hän työskenteli vuosina 1972–1992 Tšekin tilastokeskuksessa asiantuntijana.  Vuosina 1992–2007 hän piti pienyrittäjänä kirjakauppaa (myöhemmin omistajan roolissa). Vuonna 1994 hän tuli valituksi ODS:n edustajana Žďáře nad Sázavoun kunnanvaltuustoon. Vuonna 1997 maan hallitus katui ja Němcovásta tuli ODS:n johtaja Etelä-Määrin läänissä. Vuonna 1998 hän nousi maansa edustajainhuoneen jäseneksi. Vuonna 2002 hänet valittiin toistamiseen parlamenttiin ja hänestä tehtiin edustajainhuoneen varapuhemies. Vuonna 2006 hän tuli jälleen valituksi ja nousi nyt edustajainhuoneen ensimmäiseksi varapuhemieheksi. Vuoden 2010 uudelleenvalinnan jälkeen seurasi parlamentin puhemiehen tehtävä. Hän oli myös puolueensa varapuheenjohtaja. 

Hän on pyrkinyt puolueensa johtoon vuosina 2002 ja 2014, muttei ole tullut valituksi.

Lähteet

Aiheesta muualla

Miroslava Němcová. Parlament České republiky, Poslanecká sněmovna 2010 – 2013 (psp.cz)

Vuonna 1952 syntyneet
Elävät henkilöt
Tšekkiläiset poliitikot
Parlamentaarikot
Puhemiehet
Jari Koskela

Jari Jukka Hannu Koskela (s. 11. maaliskuuta 1956 Kankaanpää) on suomalainen poliitikko. Koskela valittiin Perussuomalaisten kansanedustajaksi kevään 2019 eduskuntavaaleissa. Koskela on koulutukseltaan yhteiskuntatieteiden tohtori ja politiikan ulkopuolella hän on ammatiltaan pastori.

Koskela toimii eduskunnan valtiovarainvaliokunnan, maatalousjaoston ja kunta- ja terveysjaoston jäsenenä. Lisäksi hän toimii sosiaali- ja terveysvaliokunnan varajäsenä.

Koulutus 
Koskela on valmistunut ekonomiksi Uppsalan yliopistosta, teologian maisteriksi Helsingin yliopistosta ja väitellyt yhteiskuntatieteiden tohtoriksi sosiaalipolitiikasta Kuopion yliopistosta. Koskelan väitöskirja käsitteli avioerosta selviytymistä miesten näkökulmasta.

Näkemyksiä 
Koskela on kertonut vihkivänsä pastorina ainoastaan heteropareja. Koskelan mielestä kehitysavun tulisi olla vapaaehtoista ja toimia pääosin kansalaisten hyvän tahdon varassa.

Lähteet 

Nykyiset kansanedustajat
Kankaanpään kaupunginvaltuutetut
Perussuomalaiset poliitikot
Satakunnan vaalipiiri
Vuonna 1956 syntyneet
Elävät henkilöt
Jouni Kotiaho

Jouni Juhani Kotiaho (s. 23. helmikuuta 1958 Jämsänkoski) on suomalainen poliitikko. Kotiaho valittiin perussuomalaisten kansanedustajaksi kevään 2019 eduskuntavaaleissa. Kotiaho on myös Jämsän kaupunginvaltuuston jäsen.

Politiikan ulkopuolella Kotiaho on ammatiltaan kuljetusyrittäjä.

Lähteet

Nykyiset kansanedustajat
Perussuomalaiset poliitikot
Jämsän kaupunginvaltuutetut
Keski-Suomen vaalipiiri
Suomalaiset yrittäjät
Vuonna 1958 syntyneet
Elävät henkilöt
Jukka Mäkynen

Jukka Mäkynen (s. 27. huhtikuuta 1961 Vaasa) on suomalainen poliitikko. Mäkynen valittiin Perussuomalaisten kansanedustajaksi eduskuntavaaleissa 2019. Hän sai Vaasan vaalipiirissä 3 864 ääntä. Mäkynen on myös Vaasan kaupunginvaltuuston jäsen. Varsinaiselta ammatiltaan Mäkynen on rakennusmies. Hän on myös aikaisemmin työskennellyt vartijana ja järjestyksenvalvojana.

Mäkynen on tuomittu törkeästä maksuvälinepetoksesta viiden kuukauden ehdolliseen vankeuteen vuonna 2007. Maksuvälinepetoksen uhri oli hänen äitinsä. Vuonna 2017 hän sai hovioikeudelta 50 päiväsakon rangaistuksen pahoinpitelystä.

Lähteet 

Nykyiset kansanedustajat
Perussuomalaiset poliitikot
Vaasan kaupunginvaltuutetut
Vaasan vaalipiiri
Vuonna 1961 syntyneet
Elävät henkilöt
Anders Norrback

Anders Johan Norrback (s. 14. syyskuuta 1963 Ylimarkku) on suomalainen poliitikko. Norrback valittiin RKP:n kansanedustajaksi eduskuntavaaleissa 2019. Varsinaiselta ammatiltaan Norrback on maatalous- ja teurastamoyrittäjä. Norrbackin isä on pitkäaikainen kansanedustaja ja ministeri Ole Norrback.

Norrback on valmistunut maatalous- ja metsätieteen maisteriksi Helsingin yliopistosta vuonna 1992. Hän on ollut Närpiön kaupunginvaltuuston jäsen vuodesta 2017.

Lähteet 

Nykyiset kansanedustajat
Suomen ruotsalaisen kansanpuolueen poliitikot
Närpiön kaupunginvaltuutetut
Vaasan vaalipiiri
Suomalaiset yrittäjät
Vuonna 1963 syntyneet
Elävät henkilöt
Kim Berg

Kim Kristoffer Berg (s. 9. heinäkuuta 1974 Vaasa) on suomalainen poliitikko. Berg valittiin SDP:n kansanedustajaksi eduskuntavaaleissa 2019. Berg on myös Vaasan kaupunginvaltuuston jäsen ja toiminut ammattiyhdistysliikkeessä. Berg on varsinaiselta ammatiltaan röntgenhoitaja.

Berg toimii eduskunnan sosiaali- ja terveysvaliokunnan sekä työelämä- ja tasa-arvovaliokunnan jäsenenä. Lisäksi hän toimii lakivaliokunnan varajäsenä. Hän on Pohjoismaiden neuvoston Suomen valtuuskunnan jäsen. Helmikuussa 2022 Berg valittiin Sosialidemokraattisen eduskuntaryhmän 2. varapuheenjohtajaksi ja huhtikuussa 2022 Pohjola-Nordenin puheenjohtajaksi.

Berg erotettiin 28.lokakuuta 2022  yksimielisesti Tehyn valtuustoryhmästä "Yhdessä Eteenpäin" luottamuspulasta johtuen. Hän oli Tehyn valtuustoryhmän jäsen viidettä kautta. Berg oli aikaisemmin kansanedustajana äänestyksessä kannattanut hallituksen esitystä potilasturvalaiksi. Potilasturvalaki velvoitti Terveydenhoitoalan työtaistelussa 2022 työntekijäjärjestöt sopimaan suojelutyöstä.

Lähteet 

Nykyiset kansanedustajat
Suomen Sosialidemokraattisen Puolueen poliitikot
Vaasan kaupunginvaltuutetut
Vaasan vaalipiiri
Vuonna 1974 syntyneet
Elävät henkilöt
Mikko Ollikainen

Mikko Karl Antero Ollikainen (s. 24. marraskuuta 1977 Maalahti) on suomalainen poliitikko. Ollikainen valittiin RKP:n kansanedustajaksi eduskuntavaaleissa 2019. Ollikainen toimii Vöyrin kunnanjohtajana. Koulutukseltaan Ollikainen on kasvatustieteen maisteri Åbo Akademista.

Lähteet 

Nykyiset kansanedustajat
Suomen ruotsalaisen kansanpuolueen poliitikot
Suomen kunnanjohtajat ja pormestarit
Vaasan vaalipiiri
Vuonna 1977 syntyneet
Elävät henkilöt
Vilhelm Junnila

Vilhelm Junnila (s. 6. maaliskuuta 1982) on suomalainen poliitikko. Junnila valittiin perussuomalaisten kansanedustajaksi eduskuntavaaleissa 2019. Junnila toimii Euroopan turvallisuus- ja yhteistyöjärjestön (ETYJ) parlamentaarisen yleiskokouksen Suomen valtuuskunnan puheenjohtajana sekä on valtiovarainvaliokunnan jäsen. Junnila on myös Naantalin kaupunginvaltuuston puheenjohtaja vuoden 2021 syksystä lähtien. Varsinaiselta ammatiltaan Junnila on yrittäjä.

Vaalimenestys

Eduskuntavaalit 
 2015: 4 769 ääntä (Varsinais-Suomen vaalipiiri, varalla)
 2019: 10 788 ääntä (Varsinais-Suomen vaalipiiri, valittiin)

Lähteet 

Nykyiset kansanedustajat
Perussuomalaiset poliitikot
Naantalin kaupunginvaltuutetut
Varsinais-Suomen vaalipiiri
Suomalaiset yrittäjät
Vuonna 1982 syntyneet
Elävät henkilöt
Joonas Könttä

Joonas Kasperi Könttä (s. 13. joulukuuta 1989 Lieksa) on suomalainen poliitikko, joka asuu Jyväskylässä. Könttä valittiin keskustan kansanedustajaksi eduskuntavaaleissa 2019 Keski-Suomen vaalipiiristä.

Ura 
Joonas Könttä on koulutukseltaan yhteiskuntatieteiden maisteri ja hän on erikoistunut Venäjään. Hän suoritti Kavaku-koulutuksen ja työskenteli diplomaattiuralla ulkoministeriössä ennen valintaa kansanedustajaksi. Könttä toimii Jyväskylän kaupunginvaltuutettuna ja Keski-Suomen maakuntavaltuutettuna. Könttä on aiemmin työskennellellyt EU-parlamentissa ja opetus- ja kulttuuriministeriössä. Hän on asunut aiemmin Pietarissa Venäjällä ja Brysselissä Belgiassa.

Könttä valittiin Paasikivi-seuran varapuheenjohtajaksi keväällä 2021.

Könttä on eduskunnassa puolustusvaliokunnan ja liikenne- ja viestintävaliokunnan jäsen sekä hallintovaliokunnan varajäsen. Hän on myös toiminut parlamentaarisen asevelvollisuuskomitean varapuheenjohtajana.

Näkemyksiä 
Kevään 2019 vaalikoneessa Könttä katsoi, että "perinteiset arvot ovat hyvän elämän perusta", mutta toisaalta kannatti viinien ja vahvojen oluiden myyntiä ruokakaupoissa, sekä samoja avioliitto- ja adoptio-oikeuksia homo- ja lesbopareille kuin heteropareille. Könttä on kritisoinut suomalaista uhkapelikulttuuria kutsuen sitä "kansalliseksi tragediaksi", jossa pelikoneita on sijoitettu laajasti kauppoihin ympäri maan. Köntän mukaan peliongelmien vähentämisen vuoksi pelikoneiden sijoittelua tulee vähentää roimasti.

Könttä on kertonut kannattavansa asevelvollisuuden ulottamista molemmille sukupuolille ja siviilipalveluksen uudistamista vastaamaan paremmin yhteiskunnan kriisioloihin. Köntän mukaan asevelvollisuuden ulottamista tulisi pohtia myös Ahvenanmaalle, yhteistyössä Ahvenanmaan hallinnon kanssa. Lisäksi hän on korostanut maanpuolustusvelvollisuuden merkitystä ja esittänyt puolustusmäärärahojen pitämistä yli 2%:ssa BKT:stä.

Lähteet 

Nykyiset kansanedustajat
Suomen Keskustan poliitikot
Jyväskylän kaupunginvaltuutetut
Keski-Suomen vaalipiiri
Suomalaiset diplomaatit
Vuonna 1989 syntyneet
Elävät henkilöt
Frances D’Souza

Frances Gertrude Clair D’Souza (18. huhtikuuta 1944 Sussex) on brittiläinen kansatieteilijä ja poliitikko. Hän toimi Britannian ylähuoneen puhemiehenä 2011–2016.

Frances D’Souza opiskeli antropologiaa Lontoon yliopiston University College Londonissa (B.Sc. 1970). Hän jatkoi opintojaan Oxfordin yliopiston Lady Margaret Hall -collegessa, josta valmistui filosofian tohtoriksi vuonna 1976. Hän työskenteli brittiläisen ihmisoikeusjärjestö Article 19:n johtajana vuosina 1989–2002. 

Vuonna 1999 D’Souzalle myönnettiin Pyhän Mikaelin ja Pyhän Yrjön ritarikunnan Companion-kunniamerkki (CMG). Heinäkuussa 2004 hänet nimettiin eliniäkseen Oxfordshiren Wychwoodin paronitar D’Souzaksi, joka oikeutti hänet ylähuoneen jäseneksi. Vuonna 2011 hänet valittiin ylähuoneen puhemieheksi, jossa tehtävässä hän toimi viisivuotiskauden (Lord Speaker, House of Lords; 9/2011–8/2016).

Lähteet

Vuonna 1944 syntyneet
Elävät henkilöt
Kansatieteilijät
Brittiläiset poliitikot
Parlamentaarikot
Puhemiehet
Cuphead

Cuphead on StudioMDHR Entertainmentin kehittämä ja julkaisema tasohyppely. Peli on julkaistu vuonna  Windowsille ja Xbox Onelle ja sen jälkeen Mac OS X:lle ja Nintendo Switchille. Vuonna 2020 peli julkaistiin myös PlayStation 4:lle.

Vastaanotto 
Peli on saanut GameSpotin arvostelussa arvosanaksi 8/10.

Lähteet

Aiheesta muualla 
 

Vuoden 2017 videopelit
Mac OS -pelit
Nintendo Switch -pelit
Windows-pelit
Xbox One -pelit
Dubravka Ugrešić

Dubravka Ugrešić (s. 1949) on Jugoslaviassa syntynyt kirjailija. Hän toimi kirjallisuudentutkijana Zagrebin yliopistossa 1970-luvulla, ja julkaisi silloin myös ensimmäiset teoksensa. Hän lähti kotimaastaan 1990-luvun alussa Amsterdamiin, ja asui pitkään myös Yhdysvalloissa. Hän on julkaissut seitsemän romaania ja seitsemän esseekokoelmaa.

Ugrešić on käsitellyt kirjoituksissaan Jugoslavian hajoamissotia, ja arvostellut alueella virinnyttä nationalismia.

Lähteet 

Vuonna 1949 syntyneet
Elävät henkilöt
Kroatialaiset kirjailijat
Ullica Segerstråle

Ullica Christina Olofsdotter Segerstråle (s. ) on suomalainen sosiologi ja tieteenhistorioitsija, joka on toiminut Illinois’n teknillisen korkeakoulun (IIT) sosiologian professorina.

Segerstråle valmistui Helsingin yliopistosta maisteriksi (aloinaan sosiologia ja orgaaninen kemia). Hän on valmistunut maisteriksi myös Pennsylvanian yliopistosta (viestintä). Tohtoritutkinnon hän suoritti Harvardin yliopistossa pääaineenaan sosiologia. Hänen väitöskirjansa käsitteli ihmisen sosiobiologiasta syntynyttä kiivasta akateemista kiistaa Yhdysvalloissa.

Segerstråle on ollut Suomalaisen Tiedeakatemian ulkomainen jäsen vuodesta 2003 ja Euroopan tieteiden ja taiteiden akatemian jäsen (2012–).

Teoksia
 Segerstråle, Ullica – Molnar, Peter (toim.): Nonverbal communication: Where nature meets culture. Erlbaum, 1997.
 Segerstråle, Ullica: Defenders of the Truth: The Battle for Science in the Sociobiology Debate and Beyond. Oxford University Press, 2000.
 Segerstråle, Ullica (toim.): Beyond the Science Wars: The Missing Discourse about Science and Society. SUNY Press, 2000.
 Segerstråle, Ullica: Nature’s Oracle: The Life and Work of W. D. Hamilton. Oxford University Press, 2013.

Lähteet

Aiheesta muualla
 Ullica Segerstråle. Illinois Tech.

Vuonna 1945 syntyneet
Elävät henkilöt
Suomalaiset sosiologit
Yhdysvaltalaiset professorit
Suomalaiset professorit
Suomalaiset aateliset
Nonka Matova

Nonka Detševa Matova (, s. 20. lokakuuta 1954 Plovdiv) on bulgarialainen ampuja, poliisi ja olympiamitalisti. Matova kilpaili urallaan kuusissa olympialaisissa sekä ilmakiväärissä että pienoiskiväärissä. Hän osallistui ensimmäisen kerran olympialaisiin Montealissa 1976 ja viimeisen kerran Sydneyssä 2000. Hän saavutti olympiahopeaa Barcelonan olympialaisissa 1992 50 metrin pienoiskiväärin asentokilpailussa. Kilpailu-uran jälkeen hän toiminut poliisina. Hänet valittiin Bulgarian parlamenttiin 2001, jossa hän toimi edustajana vuoteen 2005 saakka.

Lähteet

Bulgarialaiset ampujat
Bulgarialaiset olympiamitalistit
Bulgarialaiset poliitikot
Vuonna 1954 syntyneet
Elävät henkilöt
Inductrack

Inductrack on passiivinen magneettisen levitaation toteutus. Inductrack radassa on kapeita poikittaisia johdinsilmukoita. Levitoivassa vaunussa on kestomagneetteja Halbach-asetelmassa, jossa kestomagneettien magneettivuot pullistuvat rataa päin. Vaunun ollessa paikallaan lepotilassa magneettilevitaatio ei toimi vaan vaunu lepää laakeroitujen pyörien päällä. Kun vaunu kiihdytetään riittävän suureen vauhtiin, levitaatio alkaa toimia, ja vaunu nousee magneettikentän varaan. Magneettisen nosteen tuottamisesta aiheutuva liikettä vastustava voima on pieni. Nosteen ja kulkuvastuksen suhde 500 km/h nopeudessa on noin 200:1 joka on paljon suurempi kuin millään lentokoneella, mutta toisaalta pienempi kuin teräskiskoilla kulkevan teräspyöräisen junan, jonka nosteen ja kulkuvastuksen suhde on noin 1 000:1. Toiminta perustuu kestomagneettien aiheuttamaan itseinduktioon radan johdinsilmukoissa, ja vastakkaiset magneettivuot aiheuttavat hylkivän voiman, joka kannattelee vaunuja.

Lähteet
 
 
 
 
 
 
Rautatietekniikka
Sähködynamiikka
Vuolearning

Vuolearning on selainpohjainen oppimisalusta, jonka on kehittänyt suomalainen Vuolearning Oy. Alusta soveltuu yritysten koulutuskäyttöön, oppilaitoksille ja järjestöille.

Oppimisalustaa on kuvailtu sulautuvan oppimisen työkaluna, joka tukee käänteistä opetusta. Oppimisalusta on kehitetty tukemaan mobiilioppimista, ja se muuntaa opetusmateriaalit kaikille päätelaitteille sopivaan muotoon.

Lähteet

Aiheesta muualla 
 Vuolearning
 Learning Light: VuoLearning Blended Learning Platform Review

Oppimisalusta
Kirsi Virrantaus

Kirsi-Kanerva Virrantaus (o.s. Makkonen, ent. Eloranta 1977-1984, Artimo 1991-1999, Virrantaus 2000-; s. 4. elokuuta 1953, Raahe) on suomalainen tekniikan tohtori ja vuodesta 1988 lähtien Teknillisen korkeakoulun ja nyttemmin Aalto-yliopiston geoinformatiikan professori. Virrantaus on toiminut myös Aalto-yliopiston Insinööritieteiden korkeakoulun varadekaanina. 

Makkonen tuli ylioppilaaksi Jyväskylän normaalilyseosta (1972). Hän valmistui Teknillisestä korkeakoulusta  arkkitehdiksi (1977). Hän täydensi opintojaan Hollannin Delftin teknillisessä korkeakoulussa tutkijana (1979–1980), ja jatkoi TKK:lla tekniikan lisensiaatiksi 1982 ja tekniikan tohtoriksi (1984). Makkosen englanninkielinen väitöskirja (1984) oli otsikoitu On urban land information systems : a semantic approach to analysis and design. Hän on ollut Jyväskylän yliopiston dosentti vuodesta 1996.

Eloranta työskenteli TKK:n tutkijana (1977–1978), ja ulkomaan opintojensa jälkeen assistenttina (1980–1984). Sitten hän toimi Maa ja Vesi Oy:n kehitysinsinöörinä (1984–1985), Maanmittaushallituksen tutkijana (1986–1987) ja Geodeettisen laitoksen osastonjohtajana 1987–1988. Vuodesta 1988 lähtien hän on ollut TKK:n kartografian professori, organisaatiomuutoksen jälkeen Aalto-yliopiston professori.

Virrantaus on Teknillisten tieteiden akatemian jäsen. Hänelle on myönnetty myös sotilasansiomitali ja Suomen Leijonan ansiomerkkiritarikunnan ensimmäisen luokan ritarin arvomerkki.

Lähteet

Aiheesta muualla
 Kirsi Virrantaus. Aalto University, Centre for Urban and Regional Studies  (researchgate.net)
 Eeva Törmänen (21.5.2018) Muutos tapahtui 1990-luvulla – Aallosta väitelleistä tekniikan tohtoreista yllättävän moni on nainen (tekniikkatalous.fi)

Vuonna 1953 syntyneet
Elävät henkilöt
Suomalaiset arkkitehdit
Geoinformaatikot
Suomalaiset professorit
Aalto-yliopiston professorit
Takku (suku)

Takku, myös muodossa Tacku, oli suomalainen suku, joka vaikutti pääsääntöisesti 1400-1800-luvuilla Länsi-Suomen alueella, etenkin Huittisissa. Myöhäiskeskiajan lopulla Takun suku oli Satakunnan varakkaimpia talonpoikaissukuja, sen perustuen erityisesti Sammun kylässä Takun talon maa- ja karjatalouden kannattavuuteen. Suvun jäsenet nauttivat myös yleisesti luottamusasemasta, sillä sukuun kuului paljon lauta-, katselmus- ja nimismiehiä, kuten suvun varhaisimpiin edustajiin lukeutuva talonpoika Cnud Takku (1440–1483).

Biografinen Nimikirja mainitsee suvusta mm. näin: "Tämä suku, jonka jäsenet v. 1750 sanottiin 400 vuoden kuluessa olleen joko pappeja tai kruununpalvelijoita, oli aina isästa poikaan omistanut Takkulan rusthollin Huittisissa."

Yksi Takun suvusta polveutuneisiin jälkeläisiin lukeutui Suomen tasavallan presidentti Risto Ryti.

Lähteet
 Takku (1400-1800) - Kansallisbiografia
 Aina Lähteenoja; Raumalainen Tackou-suku. Genos 7(1936), s. 77-83 
 Ulla Koskinen & Virpi Nissilä; Takun nimismiessuku Huittisten Sammusta. Genos 87(1/2016)2-37.

Viitteet

Suomalaiset suvut
Huittinen
Susanna Pasolini

Susanna Pasolini (o.s. Colussi; 10. maaliskuuta 1891 Casarsa della Delizia, Italia – 1. helmikuuta 1981 Udine, Italia) oli italialainen kirjailija, näyttelijä ja opettaja.

Elämäkerta
Susanna Colussi di Domenico avioitui vuonna 1921 italilan armeijan upseerin Carlo Alberto Pasolinin (1892–1958) kanssa. Heidän avioliitostaan syntyi kaksi poikaa, elokuvaohjaaja Pier Paolo Pasolini 1922–1975 ja vapaustaistelija Guido Pasolini 1925–1945.

Pasolini oli useita runoja kirjoittanut syvähenkinen runoilija. Susanna Pasolini esiintyi myös poikansa Pier Paolo Pasolinin elokuvissa Teorema ja Madonnan roolissa elokuvassa Il Vangelo secondo Matteo.

Pasolinin nuorempi poika Guido kuoli toisen maailmansodan ja Italian vapautuksen aikana partisaanina Porzûsin verilöylyssä. Vuonna 1958 kuoli hänen miehensä Carlo Alberto ja vuonna 1975 hänen vanhin poikansa Pier Paolo, joka murhattiin Ostian Idroscalon rannalla. Hän itse kuoli 89-vuotiaana helmikuussa 1981.

Kustantaja Rosellina Archinto julkaisi 2010 Graziella Chiacorssin toimittaman Pasolinin teoksen Il Film dei miei ricordi, joka on omaelämäkerrallinen romaani.

Lähteet 

Italialaiset näyttelijät
Vuonna 1891 syntyneet
Vuonna 1981 kuolleet
Liz Carr

Elizabeth Ann "Liz" Carr (s. 1972 Port Sunlight, Merseyside, Englanti) on brittiläinen näyttelijä ja vammaisaktivisti. Carr suoritti lakiopintoja Nottinghamin yliopistossa. Hän sairastaa synnynnäistä nivelten koukistumatautia artrogrypoosia (AMC), minkä vuoksi liikkuminen on mahdollista vain pyörätuolilla. 

Liz Carrin elämä muuttui, kun hän päätyi vuonna 2001 yhteisöteatteriin Liverpoolissa ja liittyi vuonna 2005 koomikkoryhmään. Hän on esiintynyt performanssitaiteilijana ja myös televisiossa Sky TV:llä. Vanhemmat ovat tukeneet hänen esiintymistään.

Carrilla on Clarissa Mullery -nimisen tutkijan rooli tv-sarjassa Hiljainen todistaja. Hän on myös vieraillut yhdysvaltalaisessa tieteissarjassa The OA, jossa hän esittää tohtori Marlow Rhodesia.

Lähteet 

Brittiläiset näyttelijät
Vuonna 1972 syntyneet
Elävät henkilöt
Mario + Rabbids Kingdom Battle

Mario + Rabbids Kingdom Battle on Ubisoftin kehittämä ja julkaisema vuoropohjainen taktiikkapeli, joka on julkaistu vuonna  Nintendo Switchille. Pelissä Mario- ja Raving Rabbids -pelien maailmat ovat sekoittuneet.

Juoni 
Mysteerinen keksijä on kehittänyt kypärän, jolla kaksi esinettä yhdistetään. Kypärä päätyy Rabbidsien käsiin aiheuttaen sekasortoa. Marion ystävineen on saatava kypärä haltuunsa kaaoksen pysäyttämiseksi.

Pelaaminen 
Pelissä keskitytään taktiseen taisteluun ja siitä on jätetty pois eräitä strategiapelien ominaisuuksia kuten tukikohtien rakentaminen. Hahmoilla on paljon liikkuvuutta ja tapoja yhdistellä eri hahmojen kykyjä.

Kehitys 
Davide Soliani oli nimitetty Ubisoft Milanin luovaksi johtajaksi ja sai tehtäväksi kehittää pelin, joka virkistäisi Rabbids-tuotesarjan uudelleen. Studion resurssit olivat muutoin sidottuja ja Solianin ryhmällä ei ollut ohjelmoijaa käytettävissään. Peli suunniteltiin kynällä ja paperilla ja taistelusta haluttiin erilaista kuin monissa muissa vastaavissa lajityypin peleissä. Taistelumekanismiin kehitettiin ryntäykset ja hypyt.

Solianin ryhmä esitteli pelistä yksinkertaisen demoversio Shigeru Miyamotolle. Miyamoton palautteesta rohkaistuneena Ubisoft varasi projektiin lisää väkeä ja kehitti toisen prototyypin Nintendon johdolle esiteltäväksi. 

Peli käyttää Ubisoftin Snowdrop-pelimoottoria.
Peli julkistettiin Electronic Entertainment Expo -messuilla vuonna 2017.

Vastaanotto 

Peli on saanut Muropaketin arvostelussa 4,5/5 tähteä.

Peli on saanut V2.fi:n arvostelussa 4/5 tähteä.

Peli on saanut Pelaaja-lehden arvostelussa arvosanaksi 9/10.

Myynti 
Peli on myynyt yli kaksi miljoonaa kappaletta syyskuuhun 2018 mennessä.

Lähteet

Aiheesta muualla 
 
 

Vuoden 2017 videopelit
Nintendo Switch -pelit
Stephanie Rawlings-Blake

Stephanie C. Rawlings-Blake (s. 17. maaliskuuta 1970 Baltimore, Maryland) on yhdysvaltalainen poliitikko ja asianajaja. Hän kuuluu Yhdysvaltain demokraattiseen puolueeseen. Rawlings-Blake toimi vuosina 2010–2016 Baltimoren pormestarina.

Rawlings-Blake on myös toiminut Demokraattien kansallisen komitean sihteerinä sekä Yhdysvaltojen pormestareiden konferenssin puheenjohtajana. Daily Record mainitsi vuosina 2007 ja 2011 Rawlings-Blaken olevan yksi Marylandin 100 parhaasta naisesta.

Lähteet 

Yhdysvaltalaiset poliitikot
Yhdysvaltalaiset asianajajat
Vuonna 1970 syntyneet
Elävät henkilöt
Pia Cramling

Pia Ann Rosa-Della Cramling (s. 23. huhtikuuta 1963 Tukholma, Ruotsi) on ruotsalainen shakinpelaaja. Hän sai vuonna 1992 shakin suurmestarin arvonimen viidentenä naisena historiassa, ja shakin kansainvälisen mestarin tittelin 1993. Cramling on johtanut shakin maailmanrankingin naisten tilastoa useaan otteeseen 1980- ja 1990-luvuilla. Nykyisin hän sijoittuu shakin maailmanrankingissa naisten tilastossa sijalle 25. Cramling on tällä sijoituksella Ruotsin parhaiten sijoittunut naispelaaja. Miehet ja naiset mukaanluettuna hän sijoittuu shakin maailmanlistalla sijalle 2452. Cramling on Judit Polgárin lisäksi ainoa naispelaaja, joka ansaitsi shakin suurmestarin arvonimen ennen vuotta 2000 voittamatta yhtään shakin naisten maailmanmestaruutta.

Cramling on naimisissa shakin suurmestari Juan Manuel Bellón Lópezin kanssa. He asuivat ennen Espanjassa, mutta ovat muuttaneet sittemmin Ruotsiin. Heidän tyttärensä Anna Cramling Bellón on naisten FIDE-mestari ja YouTube-sisällöntuottaja.

Lähteet 

Ruotsalaiset shakinpelaajat
Shakin suurmestarit
Elävät henkilöt
Vuonna 1963 syntyneet
Shakin kansainväliset mestarit
Meksikon ralli 2010

Meksikon ralli 2010 (virallisesti 7. Rally Mexico 2010) oli Rallin MM-sarjan kauden 2010 toinen osakilpailu, joka ajettiin 5.–7. maaliskuuta.

Tulokset

Lähteet

Aiheesta muualla 

MM-rallikausi 2010
Meksikon ralli
Uuden-Seelannin ralli 2010

Uuden-Seelannin ralli 2010 (virallisesti 40. Rally of New Zealand 2010) oli Rallin MM-sarjan kauden 2010 viides osakilpailu, joka ajettiin ajettiin 7–9. toukokuuta. Kilpailun voitti Fordin Jari-Matti Latvala.

Tulokset

Lähteet 

MM-rallikausi 2010
Uuden-Seelannin ralli
Portugalin ralli 2010

Portugalin ralli 2010 (virallisesti 44. Vodafone Rally de Portugal 2010) oli Rallin MM-sarjan kauden 2010 kuudes osakilpailu, joka ajettiin 28–30. toukokuuta.

Tulokset

Muuta 
 Sébastien Ogierin uran ensimmäinen voitto.
 Citroën Juniorin ensimmäinen voitto.

Lähteet 

MM-rallikausi 2010
Portugalin ralli
Ranskan ralli 2010

Ranskan ralli 2010 (virallisesti 1. Rallye de France – Alsace 2010) oli Rallin MM-sarjan kauden 2010 11. osakilpailu, joka ajettiin 30. syyskuuta.–3. lokakuuta.

Tulokset

Lähteet

Aiheesta muualla 

MM-rallikausi 2010
Ranskan ralli
Ludovit Reis

Ludovit Reis (s. 1. kesäkuuta 2000 Haarlem, Alankomaat) on alankomaalainen jalkapalloilija, joka edustaa espanjalaista FC Barcelona B:tä. Hän on pelipaikaltaan keskikenttäpelaaja.

Lähteet

Aiheesta muualla 

Ludovit Reis WhoScored.com- sivustolla

Alankomaalaiset jalkapalloilijat
Vuonna 2000 syntyneet
Elävät henkilöt
Katalonian ralli 2010

Katalonian ralli 2010 (virallisesti 46. RallyRACC Catalunya – Costa Daurada 2010) oli Rallin MM-sarjan kauden 2010 12. osakilpailu, joka ajettiin 22–24. lokakuuta.

Tulokset

Muuta 
 Ken Blockin uran ensimmäiset pisteet.

Lähteet

Aiheesta muualla 

MM-rallikausi 2010
Katalonian ralli
Portugalin ralli 2011

Portugalin ralli 2011 (virallisesti 45. Vodafone Rally de Portugal 2011) oli Rallin MM-sarjan kauden 2011 kolmas osakilpailu, joka ajettiin 24–27. maaliskuuta.

Tulokset

Lähteet

Aiheesta muualla 

MM-rallikausi 2011
Portugalin ralli
Sardinian ralli 2013

Sardinian ralli 2013 (virallisesti 10. Rally Italia Sardegna 2013) oli Rallin MM-sarjan kauden 2013 seitsemäs osakilpailu, joka ajettiin 21–23. kesäkuuta.

Tulokset

Muuta 
 Elfyn Evansin ja Robert Kubican uran ensimmäiset pisteet.

Lähteet 

MM-rallikausi 2013
Sardinian ralli
Hanna Saikku

Johanna (Hanna) Vilhelmiina Saikku (3. toukokuuta 1870 Loimaa – 1937) oli kotitalousopiston johtaja ja päätoimittaja.

Saikun vanhemmat olivat talollinen Rupert Heikkilä ja Vilhelmiina Viipuri. Hänen puolisonsa oli vuodesta 1896 filosofian maisteri, kansanopiston ja maanmieskoulun johtaja Rufus Saikku. Hanna Saikku valmistui ylioppilaaksi 1893. Hän opiskeli ennen avioitumistaan Helsingin yliopistossa luonnontieteitä ja valmistui filosofian kandidaatiksi 1897. Hän oli Suomen ensimmäisiä akateemisen loppututkinnon suorittaneita naisia. Hän tutustui kansanopisto-oloihin Ruotsissa ja Tanskassa 1903 ja 1905.

Saikku oli Hämeen kansanopiston johtajatar 1899–1916, Päivölän kasvitarha- ja talouskoulun johtaja 1907–1916. Perhe asui Sääksmäellä mutta muutti 1916 Kangasalle aiemmin kansanopistona toimineelle Noormarkun tilalle, jonne perustettu, Hanna Saikun vuodesta 1916 johtama kasvitarha- ja talouskoulu laajeni Kangasalan kotitalousopistoksi ja vuonna 1928 kokovuotiseksi emäntäkouluksi. Toisena johtajana Saikun rinnalla toimi Jenny Elfving. Vuonna 1919 hän aloitti Kangasalan Sanomien ensimmäisenä päätoimittajana.

Saikulla oli lukuisia luottamustoimia paikallisesti ja myös valtakunnallisesti. Hän oli muun muassa vuonna 1917 vanhan suomalaisen puolueen valtuuskunnan jäsen ja sitten kokoomuspuolueen vuodesta 1918.

Sanomalehtikirjoitusten kirjoittamisen lisäksi Saikku suomensi luonnontieteellisiä teoksia, kuten O. M. Reuterin kaksiosaisen Piirteitä eläinten elämästä (WSOY 1901, 1904) ja kirjoitti oppikirjan Kemia kansanopistoja, kotitalous- ja maatalouskouluja varten (1913).

Lähteet 

Suomalaiset päätoimittajat
Suomalaiset opettajat
Suomen oppilaitosten rehtorit
Vuonna 1870 syntyneet
Vuonna 1937 kuolleet
Vida Lahey

Frances Vida Lahey (26. elokuuta 1882 – 29. elokuuta 1968) oli australialainen taidemaalari. Hän piti useita näyttelyitä vuosien 1902–1965 välisenä aikana.

Elämänvaiheita 
Lahey syntyi Pimpananassa Queenslandissa irlantilaistaustaisen viljelijän tyttäreksi. Taidemaalariksi hän opiskeli Brisbanessa kuvataiteilija Godfrey Riversin opetuksessa ja jatkoi opintojaan Melbournessa National Gallery Schoolissa.

Vuonna 1915 Lahey matkusti Iso-Britanniaan, Lontooseen, osin perhesyistä, osin jatkamaan taideopintojaan. Käynnissä ollut sota vaikutti häneen syvällisesti. Vuonna 1919 hän vieraili Manner-Euroopassa ja näki alankomaalaisia asetelmamaalauksia, joista sai myös paljon vaikutteita. Hän opiskeli lyhyesti Colarossin akatemiassa Pariisissa ennen paluutaan kotimaahansa vuonna 1920.

Vuonna 1923 hänellä oli jo näyttelyt kaikissa Australian suurimmissa kaupungeissa sekä Ranskassa, Iso-Britanniassa ja Yhdysvalloissa. Aiheinaan hänellä oli maisemia, muotokuvia ja asetelmia. 1920-luvun loppuun mennessä hän oli saanut aseman maansa naistaiteilijoiden parista ja häntä arvostettiin elävästä ja sensitiivisestä valon ja värin käytöstä. Vuonna 1927 hän matkusti jälleen Eurooppaan ja sai vaikutteita modernismista.

Palattuaan kotimaahan Lahey perusti Brisbaneen kolme taidestudiota ja vuonna 1929 yhdessä huomattavasti nuoremman ystävättärensä Daphne Mayon kanssa taidesäätiön, Queensland Art Fundin (Q.A.F):n. Taidesäätiön rahoilla ylläpidettiin Queenslandin kansallisgalleriaa ja perustettiin taidekirjasto. Taidesäätiön ja Laheyn perustamien kolmen studion ansiosta Brisbanen taide-elämä oli 1930-luvulla huomattavaa.

Vuonna 1941 Lahey perusti lasten taidekoulun, joka perustui hänen ajatukseensa, että taide on yleismaailmallinen kieli. Hän luennoi aiheesta yliopistossa, ja vuonna 1946 hän julkaisi pamfletin Art for All jossa kyseenalaisti modernismin ja sen luomat rumat ja monotoniset ympäristöt. Hänet palkittiin elämäntyöstään vuosina 1945 ja 1958. Nykyään Laheyn työtä taiteen ja kulttuurin puolestapuhujana yhteiskunnassa, jota taide ei kiinnostanut, pidetään merkittävämpänä kuin hänen maalauksiaan.

Lahey ei solminut avioliittoa, ja hänen sanotaan olleen ujo ja pienikokoinen.

Lähteet 

Australialaiset taidemaalarit
Vuonna 1882 syntyneet
Vuonna 1968 kuolleet
Marble Madness

Marble Madness () on Atarin kehittämä ja julkaisema sokkelopeli, joka on julkaistu vuonna  kolikkopelinä ja sen jälkeen useille muille alustoille.

Pelaaminen 
Tavoitteena on vierittää marmorikuulaa isometrisesti kuvatussa sokkelossa. Pelaajan on vältettävä kentältä putoamista tai muuten vaurioittamasta kuulaa. Pelissä ratkaistaan fysiikkapohjaisia pulmia. 

Pelissä on vain kuusi tasoa, mutta pelaaminen tapahtuu kellotettua aikaa vastaan. Aikakauden laitteiston rajoituksien vuoksi pelistä karsittiin kaikki epäolennaisuudet pois.

Kehitys 
Pelin kolikkoversion on kehittänyt Mark Cerny.
Peli suunniteltiin pelattavaksi hiiren kaltaisella trackball-ohjaimella (pallohiiri), joka olisi moottoroitu pelin antamalle vasteelle. Moottoroitu vaste hylättiin, koska ratkaisu ei olisi kestänyt pelihalliympäristössä ja peliin tuli tavallinen trackball.

Pelin kehityksessä käytettiin VAX-11/780 minitietokonetta. Peli ohjelmoitiin C-kielellä ja oli ensimmäinen Atari System 1 -alustaa käyttänyt kolikkopeli.

Peli julkaistiin joulukuussa 1984 ja se myi noin  yksikköä, joka oli kyseisenä vuonna huipputulos.

Vastaanotto 
Pelin Commodore 64 -versio on saanut Commodore User -lehden arvostelussa arvosanaksi 9/10.

Lähteet

Aiheesta muualla 
 
 
 
 
 
 

Vuoden 1984 videopelit
Atarin kolikkopelit
Amiga-pelit
Apple II -pelit
Atari ST -pelit
Commodore 64 -pelit
FM Towns -pelit
Game Boy -pelit
Game Boy Color -pelit
Sega Game Gear -pelit
Sega Mega Drive -pelit
Nintendo Entertainment System -pelit
NEC PC-9801 -pelit
Sega Master System -pelit
Sharp X68000 -pelit
Melita Norwood

Melita Norwood (synt. Sirnis; 25. maaliskuuta 1912 Bournemouth – 2. kesäkuuta 2005 Lontoo) oli brittiläinen henkilö, joka vakoili Neuvostoliiton hyväksi lähes neljänkymmenen vuoden ajan työskennellessään virkailijana tieteellistä tutkimusta tehneessä British Non-Ferrous Metals Research Association -organisaatiossa. Hänen 1940-luvulla vuotamansa salaiset asiakirjat auttoivat Neuvostoliiton ydinaseohjelmaa.

Elämä
Norwoodin vuonna 1918 kuollut isä Alexander Sirnis oli latvialaissyntyinen kirjanpainaja, joka ihaili Venäjän vallankumousta. Äiti oli englantilainen ja kannatti myös työväenliikettä. Norwood opiskeli 1930–1931 Southamptonin yliopistossa, mutta keskeytti opintonsa ja muutti äitinsä kanssa Lontooseen. Vuonna 1932 hänet palkattiin konttoristiksi metallurgista tutkimusta tehneeseen British Non-Ferrous Metals Research Associationiin (BNFMRA). Vuonna 1935 tunnettu kommunisti Andrew Rothstein värväsi hänet neuvostotiedustelun vakoojaksi koodinimellä Hola. Norwood liittyi seuraavana vuonna myös Ison-Britannian kommunistiseen puolueeseen. Hän kuului alkujaan vakoojarenkaaseen, jonka muut jäsenet vangittiin jo 1938, mutta hän ei tuolloin paljastunut. Norwood luovutti Neuvostoliittoon valokuvaamiaan salaisia asiakirjoja, joista osa liittyi huippusalaisiin valtion tutkimushankkeisiin. Kun BNFMRA vuonna 1945 ryhtyi avustamaan Britannian ydinaseen kehittämiseen liittynyttä Tube Alloys -projektia, hän vuoti Neuvostoliittoon uraaniin liittyneitä tutkimustuloksia. Norwoodin merkityksestä Neuvostoliiton ydinaseohjelmalle on myöhemmin kiistelty, sillä Neuvostoliitolla oli tärkeämpiäkin vakoojia, kuten Manhattan-projektissa työskennellyt fyysikko Klaus Fuchs.

Norwood jäi eläkkeelle BNFMRA:sta vuonna 1972. Hän jatkoi vakoojana loppuun asti, tosin hänellä ei enää 1940-luvun jälkeen ollut pääsyä salaisiin hallituksen asiakirjoihin. Hän ei salannut aatemaailmaansa ja kuului ydinaseriisuntaa kannattaneeseen CND-kansalaisjärjestöön. Norwoodin vakoilu paljastui vasta Neuvostoliiton hajoamisen jälkeen, kun KGB:n salaisia asiakirjoja sisältävä niin sanottu Mitrohinin arkisto vuodettiin läntisten tiedustelupalvelujen haltuun. Vakooja Holan henkilöllisyyden selvitti MI5:n palkkaama historiantutkija Christopher Andrew ja tieto julkistettiin The Times -lehden artikkelissa, joka ilmestyi hieman ennen Andrew’n kirjan The Mitrokhin Archive julkaisua syyskuussa 1999. Tuolloin 87-vuotias Norwood tunnusti vakoilun, mutta Tony Blairin hallitus päätti jättää syytteen nostamatta rikoksista kuluneen pitkän ajan vuoksi. Myöhemmin ilmeni, että Britannian tiedustelu oli saanut Norwoodista vinkin jo vuonna 1965, mutta ei ollut tehnyt asialle mitään.

Populaarikulttuuri
Norwoodin elämäntarina on toiminut innoittajana vuonna 2018 valmistuneelle elokuvalle Red Joan, jonka pääosaa näyttelee Judi Dench. Elokuvassa henkilöiden nimet on muutettu.

Katso myös
Cambridgen viitoset

Lähteet

Brittiläiset vakoojat
Brittiläiset kommunistit
Vuonna 1912 syntyneet
Vuonna 2005 kuolleet
Saikku

Saikku on sukunimi seuraavilla:

 Hanna Saikku (1870–1937), päätoimittaja ja kotitalousopiston johtaja
 Olavi Saikku (1909–2003), diplomaatti
 Pekka Saikku (1939–2021) on suomalainen professori ja lääkäri
 Rufus Saikku (1866–1935), kansanopiston johtaja, kouluneuvos
 Tuomas Saikku (1906–1963), agronomi, kokoomuksen kansanedustaja
 Valo Saikku (s. n. 1930), tietokirjailija, transkendentaalisen mietiskelyn edistäjä
Katie Bouman

Katie Bouman on yhdysvaltalainen tietojenkäsittelytieteilijä, jonka erityisalaa on kuvankäsittely. Hänen johdollaan kehitettiin algoritmi, jonka avulla huhtikuussa 2019 saatiin kuva mustasta aukosta. Algoritmi käsittelee Event Horizon Telescopen tuottamia valtavia tietomääriä.

Bouman väitteli sähkötekniikan ja tietojenkäsittelyn tohtoriksi Massachusetts Institute of Technologyssä (MIT) vuonna 2017. Hän suorittaa tohtorin tutkinnon jälkeisiä opintojaan (postdoc) Harvard-Smithsonian Center for Astrophysics'issä mutta sopinut siirtyvänsä apulaisprofessoriksi California Institute of Technology (Cal Tech):iin syksyllä 2019.

Mustan aukon kuvan julkistuksen jälkeen Boumanista tuli internet-ilmiö, kun hänen osuuttaan projektissa sekä liioiteltiin että vähäteltiin.

Lähteet

Aiheesta muualla 
 How to take a picture of a black hole, Katie Bouman, TEDx, YouTube

Yhdysvaltalaiset tietojenkäsittelytieteilijät
Vuonna 1989 syntyneet
Elävät henkilöt
Pallohiiri

Pallohiiri () on tietokoneen osoitinlaite, joka edeltää hiirtä. Pallohiiren kehittivät Ferrantin insinöörit DATAR-tutkaseurantajärjestelmään, jonka kehitystyö alkoi vuonna 1949. Itse pallohiiren kehitys ajoittuu vuoteen 1952. Pallohiiren keksivät Tom Cranston ja Fred Longstaff ja laakeroinnin kehitti Kenyon Taylor.

Pallohiirtä on ollut integroituna joissakin kannettavissa tietokoneissa kuten PowerBook 100:ssa. Pallohiirtä on käytetty peliohjaimena eräissä kolikkopeleissä kuten Centipede, Quantum ja Marble Madness.

Lähteet

Aiheesta muualla 

Osoitinlaitteet
Videoerotuomari

Videoerotuomari eli VAR () on jalkapallossa erotuomariston jäsen, joka avustaa erotuomaria tietyissä tilanteissa käyttäen hyväkseen ottelun kuvamateriaalia.

VAR-protokollaa käytetään silloin, kun pelissä tapahtuu selkeä ja ilmeinen tuomarivirhe tai vakava huomaamatta jäänyt tapahtuma. Nämä tilanteet ovat maali, rangaistuspotku, suora punainen kortti ja väärän pelaajan poistaminen kentältä. Videoerotuomari tarkkailee videohuoneessa koko ajan TV-kuvaa ja tarkastaa automaattisesti kaikki edellämainitut tilanteet. Hän katsoo tilanteita eri kamerakulmista ja eri toistonopeuksilla. Videoerotuomari ja muut erotuomariston jäsenet voivat suosittaa videotarkastelua erotuomarille, mutta erotuomari tekee itse päätöksen siitä, turvaudutaanko videotarkasteluun. Jos videotarkasteluun ryhdytään, VAR kertoo erotuomarin korvanappiin käsityksensä tilanteen kulusta. Erotuomari voi tehdä päätöksensä VAR:n kertoman pohjalta tai mennä itse katsomaan tilanteen VAR-ruudulta kentän laidalta.

Jalkapallotapahtumia joissa käytetään VARia on 88, kuten Serie A:ssa, MM-kisoissa, Valioliigassa ja Bundesliigassa.

Lähteet 

Jalkapallotuomarit
In Becoming a Ghost

In Becoming a Ghost on The Facelessin neljäs studioalbumi, joka julkaistiin 1. joulukuuta 2017. Albumi on yhtyeen ensimmäinen viiteen vuoteen, jonka julkaisun venymiseen vaikuttivat muun muassa useat muutokset kokoonpanossa. Albumi debytoi Yhdysvalloissa Billboardin itsenäisten albumien listan sijalla 8.

Metal Injectionin Michael Pementel antoi albumille arvosanan 9.5/10. Hän luonnehti albumia taideteokseksi, joka käy läpi useita tunnetiloja soitannallisen ja laulullisen teknisyytensä kautta.

Kappaleet

Kokoonpano 
 Ken Sorceron – laulu
 Michael Keene – kitara, basso, laulu, vokooderi, kosketinsoitin, musiikkiohjelmointi, sekvensseri
 Justin McKinney – kitara
 Chason Westmoreland – rummut

Lähteet

Aiheesta muualla 
 

Vuoden 2017 albumit
The Facelessin albumit
Miss Grand International

Miss Grand International on vuosittainen kauneuskilpailu, jonka järjestää Miss Grand International Organization. Kilpailun perusti thaimaalainen TV-juontaja ja yrittäjä Nawat Itsaragrisil vuonna 2013. Ensimmäinen voittaja oli Janelee Chaparro Puerto Ricosta. Kilpailun viimeisin voittaja on venezuelalainen Valentina Figuera, joka voitti Caracasissa, Venezuelassa käydyn kilpailun 25. lokakuuta 2019.

Miss Grand International on luokiteltu Global Beauties -sivuston kriteerien perusteella yhdeksi viidestä "Grand Slam"-kauneuskilpailuista yhdessä Miss Universumin, Miss Worldin, Miss Internationalin ja Miss Supranationalin kanssa.

Historia
Ensimmäinen Miss Grand International -kilpailu käytiin Bangkokissa, Thaimaassa, vuonna 2013. Kilpailu järjestettiin Bangkokissa vuoteen 2015 saakka, jonka jälkeen se on järjestetty Yhdysvalloissa vuonna 2016, Vietnamissa vuonna 2017, Myanmarissa vuonna 2018 ja Venezuelassa vuonna 2019.

Voittajat

Galleria

Suomen edustajat

Katso myös 
 Miss Universum
 Miss Maailma
 Miss International
 Miss Earth
 Miss Baltic Sea
 Miss Eurooppa
 Miss Skandinavia
 Miss Suomi

Lähteet

Aiheesta muualla 

 Virallinen nettisivu 

Kauneuskilpailut
Amanda Burton

Amanda Burton (s. 10. lokakuuta 1956 Ballougry, Londonderryn kreivikunta, Pohjois-Irlanti, Yhdistynyt kuningaskunta) on irlantilainen näyttelijä, joka on esiintynyt useissa televisiorooleissa. Hänen nuoruusvuotensa Londonderryssä osuivat levottomiin aikoihin. Hän itse syntyi protestanttiseen perheeseen. Hän muutti Englantiin 18-vuotiaana. Näyttelijänopintonsa hän suoritti alkuun Manchesterissa polyteknisessä teatterikoulussa. Hän on ollut naimisissa Jonathan Hartleyn ja ruotsalaisen ohjaajan Sven Arnsteinin kanssa ja eronnut molemmista. Arnsteinin kanssa hänellä on kaksi lasta.

Filmografia 
Amanda Burtonin tähtirooleja on lääkäridraama Elämä käsissä (Peak Practice), jossa hän oli mukana tohtori Beth Gloverin osassa vuosina 1993–1995, ja jonka pääosissa Burtonin lisäksi esiintyivät Kevin Whately ja Simon Shepherd. Seurasi Hiljainen todistaja (Silent Witness), jonka alkukausina hän toimi patologian professorina roolinimellä Sam Ryan. Suomessa esitettiin myös Burtonin tähdittämää sarjaa Waterloo Roadin koulu (Waterloo Road), josta hän sai parhaan näyttelijän palkinnon rehtori Karen Fisherin roolista. Hän on ollut pääosassa myös sarjassa televisioelokuvia poliisikomentaja Blakena sekä vierailijana muun muassa Midsomerin murhissa ja Neiti Marplen ”Koston jumalattarena” 2007 sekä muun muassa Lovejoyssa. Lisäksi hän esiintyi myös Eleanor H. Porterin romaanin Pollyanna filmatisoinnissa vuodelta 2003.

Lähteet 

Irlantilaiset näyttelijät
Vuonna 1956 syntyneet
Elävät henkilöt
Johanna Hagström

Karin Johanna Hagström (s. 27. maaliskuuta 1998 Falköping, Ruotsi) on ruotsalainen maastohiihtäjä, joka edustaa Ulricehamns IF SK-seuraa. 

Hagström sijoittui neljänneksi Oberstdorfin MM-kilpailuissa 2021 perinteisen hiihtotavan sprintissä.

Hagström teki maailmancup-debyyttinsä tammikuussa 2017, ja ylsi palkintokorokkeelle ensimmäisen kerran helmikuussa 2019 sijoittueessaan kolmanneksi vapaan tyylin sprintissä Cognessa. Helmikuussa 2021 hän sijoittui Ulricehamnin vapaan hiihtotavan sprintissä toiseksi. Kaudella 2021–2022 Hagström sijoittui Rukan perinteisen hiihtotavan sprintissä toiseksi. Tour de Ski-kiertueella hän sijoittui Oberstdorfin perinteisen hiihtotavan sprintissä toiseksi.

Hagström sai Lillehammerin nuorten olympialaisissa 2016 kultaa perinteisen hiihtotavan sprintissä ja hopeaa suksicrossissa. Hiihdon nuorten maailmanmestaruuskilpailuissa 2018 hän saavutti pronssia naisten 4 × 3,3 km viestissä Ruotsin joukkueessa.  Oberwiesenthalin nuorten MM-kilpailuissa 2020 hän saavutti hopeaa alle 23-vuotiaiden vapaan  hiihtotavan sprintissä.

Lähteet 

Ruotsalaiset maastohiihtäjät
Vuonna 1998 syntyneet
Elävät henkilöt